จีน เผยดัช PPI เดือนก.ย.หดตัว 5.9%
จีน เผยดัชนีราคาผู้ผลิต (PPI) เดือนก.ย.หดตัว 5.9% เทียบรายปีในเดือนก.ย.58
14 ต.ค. 2558

ผู้สื่อข่าวรายงานว่า สำนักงานสถิติแห่งชาติจีน (NBS) รายงานว่า ดัชนีราคาผู้ผลิต (PPI) ของจีน ซึ่งเป็นมาตรวัดเงินเฟ้อระดับค้าส่ง ร่วงลง 5.9% เมื่อเทียบรายปี ในเดือนก.ย.
ขณะที่ ดัชนีราคาผู้บริโภค (CPI) ของจีนในเดือนก.ย.ปรับตัวขึ้น 1.6% เมื่อเทียบรายปี แต่ชะลอลงจากอัตราการขยายตัว 2% ในเดือนส.ค.ทั้งนี้ดัชนี CPI เดือนก.ย.ชะลอลงเป็นครั้งแรกหลังจากที่ขยายตัวมากขึ้นมาเป็นเวลา 3 เดือนติดต่อกันหากเทียบรายเดือน ทั้งนี้ดัชนี CPI เดือนก.ย.ขยับขึ้น 0.1% และในช่วงเดือนม.ค.-ก.ย. ดัชนี CPI ขยายตัว 1.4% เมื่อเทียบกับช่วงเดียวกันของปีก่อน
ส่วนราคาอาหาร ซึ่งเป็นปัจจัยสำคัญในการคำนวณดัชนี CPI นั้น ปรับตัวขึ้น 2.7% เมื่อเทียบรายปี ในเดือนก.ย. ซึ่งลดลงจากอัตราการขยายตัว 3.7% ในเดือนส.ค.